જ્ઞાનવિધિ એ અક્રમવિજ્ઞાનનો બે કલાકનો એક અનોખો પ્રયોગ છે. જેમાં પહેલી ૪૮ મિનિટમાં આત્મજ્ઞાની(જ્ઞાની પુરુષ) દ્વારા વાક્યો બોલાવવામાં આવે છે જે મુમુક્ષુઓએ તેમની પાછળ બોલવાના હોય છે. આને ‘ભેદ-વિજ્ઞાન’ તરીકે ઓળખવામાં આવે છે. આ પ્રક્રિયાથી ‘હું’ (આત્મા) એ ‘મારું’(અનાત્મા)થી જુદો પડી જાય છે. ત્યારબાદ જ્ઞાનવિધિમાં પાંચ આજ્ઞા(પાંચ મુખ્ય સિદ્ધાંતો)ની વ્યવહારિક ઉદાહરણો દ્વારા સમજ આપવામાં આવે છે. આ પાંચ આજ્ઞા આત્માનુભવને પોષણ અને રક્ષણ આપનારી છે અને તે અભેદતા અને એકતાથી જીવન જીવવામાં મદદરૂપ થાય છે.